open-index/open-wikipedia-markdown huggingface dataset:
הפועל בני פוריידיס

**הפועל בני פוריידיס עבדאלעל** (בערבית: **هبوعيل ابناء الفريديس**) היא קבוצת כדורגל ישראלית מהמועצה המקומית פוריידיס. הקבוצה משחקת בליגה ב'.

## היסטוריה
המועדון המקורי **הפועל פוריידיס** הוקם בראשית שנות ה-70 ושיחק בליגות הנמוכות. בסוף עונת 1986/1987 העפילה הקבוצה לליגה ב', אך מיד בתום העונה העוקבת ירדה חזרה לליגה ג'. המועדון חזר לליגה ב' בעונת 1994/1995 שם שיחק 8 עונות, לאחריהן ירד המועדון לליגה ג' והתפרק בתום עונת 2001/2002.

המועדון **הפועל בני פוריידיס** הוקם בשנת 2010, ונרשם לליגה ג' במחוז שומרון. בעונת 2011/2012 זכה המועדון בגביע המחוזי במסגרת גביע המדינה, והתקדם לסיבוב השישי לראשונה בתולדותיו. בעונת 2015/2016 הקבוצה פספסה הזדמנות עלייה כשסיימה במקום השני בלבד במחוז יזרעאל, 6 נקודות בלבד מאחורי הפועל בני ערערה שסיימה במקום הראשון. בעונת 2016/2017 שובץ המועדון במחוז שומרון והתחרה על העלייה עם בית"ר פרדס חנה על תואר אליפות הליגה והעפלה לליגה ב', כאשר הצליח בסוף העונה להעפיל לליגה ב'. בתום עונת 2019/2020 העפיל המועדון לליגה א', לאחר שסיים במקום הראשון בליגה ב' צפון ב'. בסיום עונת 2021/2022 חזרה הקבוצה לליגה ב.

## קישורים חיצוניים
* 

## הערות שוליים

קטגוריה:קבוצות כדורגל ערביות ישראליות
קטגוריה:התאחדות הפועל: מועדוני כדורגל
קטגוריה:קבוצות כדורגל שהוקמו ב-2010
שגרירות קוסובו בישראל

**שגרירות קוסובו בישראל** היא הנציגות הדיפלומטית של רפובליקת קוסובו בישראל. היא נמצאת ברחוב קרן היסוד 11 בירושלים. הנציגות הוקמה ב-14 במרץ 2021.

## היסטוריה

ב-4 בדצמבר 2020, נחתם בבית הלבן הסכם סרביה–קוסובו, שכלל הסכמות בנוגע ליחסי שתי המדינות עם ישראל. ההסכם נחתם בנוכחותם של נשיא סרביה, אלכסנדר ווצ'יץ', ראש ממשלת קוסובו, עבדולה הוטי ונשיא ארצות הברית דונלד טראמפ במסגרת ההסכם, ישראל וקוסובו חויבו להכיר זאת בזאת, וקוסובו הודיעה כי היא תפתח את שגרירותה בירושלים.. ב-14 במרץ 2021, קוסובו מלאה את התחייבותה ופתחה את השגרירות בירושלים, ובכך הפכה למדינה המוסלמית הראשונה שעושה זאת. הדיפלומטית הקוסוברית אינס דמירי מונתה לשגרירה על ידי משרד החוץ הקוסוברי.

כשבוע לאחר הפתיחה הוקמה ממשלה חדשה בקוסובו בהנהגת אלבין קורטי, ועם הקמתה שלח נשיא טורקיה רג'פ טאיפ ארדואן בקשה לשקול מחדש את הקמת השגרירות בירושלים, אך בריאיון שהעניקה שרת החוץ דוניקה גרוואלה-שווארץ  היא אמרה שפתיחת השגרירות היא "עניין סגור" והוסיפה שיחד עם זאת קוסובו רוצה לשמר יחסים ידידותיים עם הפלסטינים.

## ראו גם
* הסכם סרביה–קוסובו
* יחסי ישראל–קוסובו

## הערות שוליים

קוסבו
קטגוריה:קוסובו: יחסי חוץ
ג'ורג' פרנץ' אנגס

**ג'ורג' פרנץ' אנגס** (באנגלית: **George French Angas**; 25 באפריל 1822 – 4 באוקטובר 1886), היה חוקר טבע, צייר ומשורר אנגלי שפעל שנים רבות באוסטרליה.

## ביוגרפיה
הוא נולד בניוקאסל על נהר הטיין, אנגליה, בנו הבכור של ג'ורג' פייף אנגס, דמות בולטת בהקמת המושבה החדשה בדרום אוסטרליה. אף שהראה כישרון יוצא דופן ברישום, הוא הוצב על ידי אביו בבית עסק בלונדון. הוא יצא לסיור באירופה ובשנת 1842 פרסם את ספרו הראשון "ראמבלס במלטה ובסיציליה". כתוצאה מניסיון זה, הוא הפנה עורף לעולם המסחר, והפנה את הכשרתו למחקר היסטוריה של הטבע, רישום אנטומי וליטוגרפיה והחל במסעותיו.

אנגס צייר כמה מהנופים המוקדמים ביותר של דרום אוסטרליה. כשהגיע לאדלייד בינואר 1844, הוא הצטרף לסר ג'ורג' גריי במסע למרחב הפנים שלה. עד מהרה החל בסדרת מסעות נרחבת לאגמי נהר מורי, לעמק בארוסה, לחצי האי פלוריה ולדרום מזרח, והציג את רשמיו מהמושבה שזה עתה הוקמה - תושביה, נופיה ובעלי החיים שלה. לאחר מסע בניו זילנד שב לדרום אוסטרליה בשנת 1845 ונסע לפורט לינקולן. בשנה שלאחר מכן הוא חזר לזמן קצר לאנגליה, בליווי צעיר מאורי, חמי פומארה, שהוצג לצד ציוריו של אנגס באולם המצרי בלונדון. 

המסע הבא של אנגס בשנת 1846 היה לדרום אפריקה, שם בילה שנתיים בנטאל ובכף, ועבד על סדרת רישומים וצבעי מים שפורסמו בשנת 1849 בשם "The Kafirs Illustrated". בספר זה נשקף נוף של קייפטאון, דרבן, וינברג, ומקומות נוספים, וציורים שמתארים את הקבוצות האתניות המקומיות כמו הוטנטוטים וזולו .

אנגס התחתן עם אלישיה מרי מורן בשנת 1849, ומהנישואין נולדו להם ארבע בנות.

בשנת 1853 מונה אנגס לתפקיד במוזיאון האוסטרלי בסידני, ובסופו של דבר הפך למנהל ונשאר בסך הכל שבע שנים. אנגס שהה בסידני כשזהב התגלה לראשונה ליד באת'רסט, ניו סאות' ויילס. נסע לשם כדי לתעד את חיפוש הזהב, וביצע מספר ציורים. אלה פורסמו בסידני ובהמשך בלונדון.

אנגס היה מיוצג בתערוכת פריז בשנת 1855 עם חמישה אמנים אוסטרלים נוספים, ביניהם קונרד מרטנס, פרדריק טרי ואדלייד אירונסייד, הפעם הראשונה שאמנים אוסטרלים הוצגו בתצוגה גדולה מעבר לים. אנגס חזר לדרום אוסטרליה בשנת 1860, ולבסוף חזר לאנגליה בשנת 1863.

אנגס פרסם כמה ספרים על אוסטרליה ופולינזיה וכן את מחקרם של ג'ון מקדואל סטיוארט וג'ון פורסט, ותרם באופן משמעותי לקונכולוגיה עם תיאוריו ואיוריו. 

אנגס נפטר בלונדון ב־8 באוקטובר 1886.

## מורשת
רבים מציוריו המקוריים של אנגס מוחזקים בספרייה הלאומית של אוסטרליה, וכן במספר מוסדות דרום אוסטרליים: גלריית האמנות של דרום אוסטרליה; אוניברסיטת אדלייד; מוזיאון דרום אוסטרליה; והחברה הגיאוגרפית המלכותית של דרום אוסטרליה. בספרייה הממלכתית של ניו סאות 'ויילס יש ארבעה מכתבים שכתב אנגס.

מאוגוסט עד סוף נובמבר 2020, הספרייה הממלכתית של דרום אוסטרליה הציגה את עבודתו על דרום אוסטרליה משנת 1848,

## גלריה

File:Angas - Zoeloe vrouens brou bier.png|אנשי זולו

File:Zulu kraal near Umlazi.jpg|כפר זולו

File:Australian grass trees (Xanthorrhoea species) with red kanga Wellcome V0043232.jpg|עצים וקנגורו

File:Port Adelaide 1846.jpg|פורט אדלייד
 
## קישורים חיצוניים

## הערות שוליים

קטגוריה:ציירים בריטים
קטגוריה:ציירים אוסטרלים
קטגוריה:בריטים שנולדו ב-1822
קטגוריה:בריטים שנפטרו ב-1886
הפועל כאוכב

**הפועל כאוכב** (בערבית: **هبوعيل كوكب**), נקראת גם **הפועל כאוכב אבו אל-היג'א**, היא קבוצת כדורגל ישראלית מהמועצה המקומית כאוכב אבו אל-היג'א. הקבוצה משחקת בליגה ב' צפון א'.

## היסטוריה
המועדון שנוסד ב-1963 בילה את רוב שנותיו בליגה ג', למעט מספר עונות שהיה בליגה ב' שהיווה את הישג השיא שלו, אך כעבור תקופה קצרה חזר לליגה ג'. בעונת 2007/2008 הקבוצה זכתה באליפות ליגה ג' מחוז גליל ועלתה לליגה ב'. בעונת 2011/2012 סיימה הקבוצה במקום השלישי בליגה ב' - הטוב ביותר של עד אז, אבל לא השתתפה בפלייאוף העלייה לליגה א'. עונה אחת לאחר מכן סיימה הקבוצה במקום הרביעי בליגה ב' והשתתפה בפלייאוף העלייה שם ניצחה את עירוני בני כאבול ואת בני עראבה, אך הפסידה להפועל אכסאל בגמר הפלייאוף ונשארה בליגה ב'. ב-2015 סיים המועדון בקצה התחתון של הליגה, במקום ה-13, אך השתתף בפלייאוף הירידה לליגה ג', וניצח את אחווה עראבה בפלייאוף ונשארה בליגה. בעונת 2017/2018 הצליחה הקבוצה אחרי ניסיונות רבים לעלות לליגה א', אחרי שניצחה את צעירי שפרעם 1:2 בפלייאוף.

בתום עונת 2023/2024 שבה לליגה ב'.

### סמלי המועדון לאורך השנים

קובץ:HapoelKaukebOld.png|סמלה של הקבוצה בשנותיה הראשונות
קובץ:HapoelKaukebOld2.png|סמל הקבוצה בעבר
קובץ:HapoelKaukeb.png|סמל הקבוצה החל מ-2018


## קישורים חיצוניים
*

## הערות שוליים

קטגוריה:קבוצות כדורגל ערביות ישראליות
קטגוריה:התאחדות הפועל: מועדוני כדורגל
קטגוריה:קבוצות כדורגל שהוקמו ב-1963
אנדרו מאטאראזו

**אנדרו מאטאראזו** (באנגלית: **Andrew Matarazzo**; נולד ב-4 במרץ 1997) הוא שחקן ברזילאי-אמריקאי, הידוע בעיקר מתפקידו כגייב בסדרת הטלוויזיה "זאב צעיר" בעונתה האחרונה.

## ראשית חייו
מאטאראזו נולד בסאו פאולו, ברזיל אך גדל בעיקר במיאמי, פלורידה. הוא דובר פורטוגזית, אנגלית וספרדית. אמו ג'ייד מאטאראזו היא פעילה בקהילת האמנים הלטינית הן בעבודה שלה והן בסיוע בחשיפת אמנים בינלאומיים אחרים לקהלים אמריקאים. אף על פי שהופיע על הבמה מאז ילדותו, החליט מאטאראזו לשחק בקולנוע לאחר שצפה בריבר פיניקס בסרט "אני והחבר'ה".

הוא למד בת'ורפ, סארי שליד לונדון בבית הספר האמריקני (TASIS) וכן למד זמן מה באוניברסיטת לאמנויות (פילדלפיה) ובמכון לאמנויות קליפורניה (CalArts) בלוס אנג'לס.

## קריירה
בלוס אנג'לס, מאטאראזו, קיבל תפקידים בסדרת סרטים קצרים במעגל הפסטיבלים שרצו בפסטיבל הסרטים טרייבקה ובפסטיבל הקולנוע בקאן. הוא שיחק בתפקידים קטנים בכמה סדרות טלוויזיה, בין היתר "בנות", "מעמידות פנים", של רשת MTV, "מחשבות פליליות" ברשת CBS ו"ללא מילים" ששודרה ABC.

מאטאראזו נבחן לתפקיד לסדרת הטלוויזיה "זאב צעיר" בשנת 2016 אך לא קיבל את התפקיד שלשמו קרא. שבועיים לאחר מכן, המפיק הבכיר של "זאב צעיר", ג'ף דייוויס, יצר קשר עם השחקן כדי לומר שהם רוצים את מאטאראזו לשלושה פרקים. לאחר מכן דייוויס וכותבי הסדרה הרחיבו את התפקיד דרך סיום הסדרה והפכו את דמותו של מאטאראזו לאחד הנבלים העיקריים של העונה.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקני קולנוע וטלוויזיה ברזילאים
קטגוריה:אמריקאים ממוצא איטלקי
קטגוריה:אמריקאים ממוצא ברזילאי
קטגוריה:ברזילאים ממוצא איטלקי
קטגוריה:מהגרים מברזיל לארצות הברית
קטגוריה:ברזילאים שנולדו ב-1997
קטגוריה:אמריקאים שנולדו ב-1997
טריא

**טריא פי2פי בע"מ** היא חברה ישראלית, המפעילה פלטפורמת הלוואות עמית לעמית. טריא מחזיקה בנתח שוק של כ־70% מתחום ההלוואות מעמית לעמית, ותיק ההלוואות שלה הוא בגובה 2.5 מיליארד שקל.

## היסטוריה
טריא הוקמה בשנת 2014, ופיתחה פלטפורמת השקעות ואשראי המחברת בין לווים למלווים. עד לשנת 2020, עברו בפלטפורמה של טריא כ־4.3 מיליארד שקל. החברה הוקמה על ידי אייל אלחייאני ואסף שלוש, מומחי סייבר, ועל ידי ורדה לוסטהויז, לשעבר היועצת המשפטית של בנק ישראל. בשנת 2020 מונה דוד זקן, שכיהן בתפקיד המפקח על הבנקים בין השנים 2010–2015, ליו"ר ועדת האשראי של טריא. לחברה יש מרכזי פיתוח בישראל, בולגריה, אוקראינה וקנדה.

פלטפורמות הלוואות של טריא מבוססת על אלגוריתם שמעניק ציון אשראי לכל לווה ומנסה לנבא את יכולת ההחזר שלו, באמצעות איסוף מידע מרשתות חברתיות, אפליקציות ומאגרי מידע שונים. בשנת 2019 הפכה טריא לחברת ההלוואות בין אנשים הראשונה שנכנסה למאגר נתוני האשראי החדש, לצד הבנקים וחברות האשראי.

בדצמבר 2020 דווח על הפיכתה הצפויה של טריא לחברה ציבורית וכניסתה לבורסה לניירות ערך במסגרת מיזוג לשלד הבורסאי לוזון נדל"ן, בבעלותו של איש העסקים עמוס לוזון. במרץ 2021 חתמו בנק לאומי וטריא על הסכם לפיתוח משותף של ליבת מערך המשכנתאות של בנק לאומי, כחלק מהרצון של הבנק להגדיל את נתחו בענף המשכנתאות.

במחצית הראשונה של 2023 טריא נקלעה למשבר נזילות חריף לאחר שעליית הריבית במשק גררה פדיונות משמעותיים של כספי המשקיעים בחברה, מאחר שחלק מהתיק שלה נקבע בריבית קבועה נמוכה והפך לאטרקטיבי פחות. ברבעון הראשון הופקדו לפלטפורמה של טריא 178 מיליון שקל והתקבלו בקשות משיכה של 400 מיליון שקל.

## שירותים
הפעילות של טריא בישראל מתמקדת באשראי צרכני בישראל בתחומי נדל"ן, רכב והלוואות לכל מטרה, עם ובלי בטוחות נדל"ניות. מתחילת 2018 הרחיבה החברה את פעילותה גם לאשראי לעסקים קטנים. ההלוואות ניתנות בהתאם לדירוג הלווה ומשך ההלוואה, כאשר יותר מ־90% מההלוואות מגובות בבטוחות.

## פעילות בינלאומית
בשנת 2018 רכש הקונצרן האפריקאי Aigboje Aig Imoukhuede את הטכנולוגיה של טריא העולמית בעסקה המוערכת בכ־50 מיליון ₪, כבסיס למערך השירותים הטכנולוגיים של הקונצרן הכוללים בין היתר שירותי תשלומים, אשראי, בנקאות דיגיטלית וביטוח. בספטמבר 2020 חתמה טריא העולמית על הסכם עם חברת Spice Global ההודית, במסגרתו תוקם שותפות למתן אשראי דיגיטלי בפריפריה של הודו בהשקעה של 10 מיליון דולר.

באוקטובר 2020 רכשה טריא את הטכנולוגיה והקניין הרוחני של חברת סלאריקס, לקראת כניסתה הצפויה לתחום הארנקים הדיגיטליים. בשלב הראשון בכוונת טריא להפעיל את שירותי הארנק הדיגיטלי מחוץ לישראל, בשווקים בינלאומיים שבהם היא פועלת כמו הודו ומערב אפריקה.

במאי 2023 יצאה הודעה לתקשורת לפיה אישרה החברה למשקיעים את חשיפת אתר כלכליסט כי היא מבקשת להגדיל את מקורות מימון לפעילות הפלטפורמה, בין היתר על ידי גיוס משקיעים מוסדיים ושיתופי פעולה עם גופים פיננסיים. כחלק ממשבר הנזילות, החברה לא מצליחה לשרת את בקשת הפדיונות של אחת מקבוצות המשקיעים הגדולות, אגודת אופק, שהשקיעה בפלטפורמה 225 מיליון שקל וביקשו למשוך יותר מ-20 מיליון שקל. הודעה זו באה בנוסף לתוכנית לפיטורי עובדים וקיצוץ תוכנית השיווק והפיקוח

## קישורים חיצוניים
* 
* 
* 
* עומר רבינוביץ, מנכ״ל טריא, שחף ארליך, בראיון מיוחד: ״התיק של טריא נועד להתמודד עם משבר״, Funder, 17.6.2020
* 

## הערות שוליים

קטגוריה:חברות ישראליות
קטגוריה:אשראי
קטגוריה:ראש העין: חברות
קטגוריה:חברות פינטק ישראליות
קטגוריה:חברות תוכנה ישראליות
קטגוריה:מוסדות פיננסים חוץ-בנקאים ישראלים
קטגוריה:ישראל: חברות שהוקמו ב-2014
חסימת כתובות IP

**חסימת כתובות IP** היא יישום של שירות אינטרנט החוסם בקשות ממחשבים עם כתובות IP מסוימות. בדרך כלל משתמשים בחסימת כתובות IP כדי להגן מפני מתקפות כוח גס , ולמנוע גישה באמצעות כתובת זדונית.
ניתן להשתמש בחסימת כתובות IP להגבלת הגישה לאזור גאוגרפי מסוים או ממנו, למשל לצורך הפצת תוכן לאזור ספציפי, או חסימה גאוגרפית.

## שיטת החסימה
לכל מכשיר המחובר לאינטרנט מוקצית כתובת IP ייחודית, הנחוצה כדי לאפשר למכשירים לתקשר זה עם זה. בעזרת תוכנה מתאימה באתר המארח, ניתן לנטר את כתובות ה-IP של המבקרים כדי לקבוע את מיקומם הגאוגרפי של המבקרים.

רישום כתובת ה-IP יכול, למשל, לקבוע האם אדם מסוים ביקר באתר בעבר, למשל כדי להצביע יותר מפעם אחת, כמו גם לפקח על דפוסי הצפייה שלו, כמה זמן עבר מאז שהוא ביצע פעילות כלשהי באתר (בהנחה והאתר הגדיר מגבלת זמן), ועוד.

ידיעת המיקום הגאוגרפי של המבקר מלמדת, מלבד פרטים נוספים, על מדינת המבקר. במקרים מסוימים בקשות ממדינה מסוימת או תגובות עליהן ייחסמו לחלוטין.

משתמשים עשויים לעקוף חסימה גאוגרפית וצנזורה באמצעות חיבור VPN ובכך להגן על המיקום והזהות האישית שלהם ולהישאר אנונימיים.

באתר אינטרנט, חסימת כתובות IP יכולה למנוע גישה מכתובת זדונית, אם כי ניתן להשתמש תחילה באזהרה או בחסימת החשבון.

הקצאה דינמית של כתובות IP על ידי ספקי שירותי אינטרנט יכולה לסבך את חסימת כתובות ה-IP, מה שמקשה על חסימת משתמש ספציפי מבלי לחסום כתובות IP רבות (חסימת טווחי כתובות IP), ובכך ליצור נזק רחב.

## יישומים
מערכות הפעלה דמויות יוניקס מיישמות בדרך כלל חסימת כתובות IP באמצעות עטיפת TCP והיא מוגדרת במערכת על ידי קובצי בקרת הגישה *etc/hosts.deny/ ו-etc/hosts.allow/*.

חברות ובתי ספר המציעים גישה למשתמשים מרחוק משתמשים בתוכנות לינוקס כגון DenyHosts או Fail2ban להגנה מפני גישה בלתי מורשית תוך מתן גישה מרחוק למורשים. התוכנה משמשת גם לצורך מתן גישה מרחוק למחשבים וכן לצנזורה באינטרנט.

## הימנעות מחסימת כתובות
ניתן להשתמש בשרתי פרוקסי ובשיטות אחרות כדי לעקוף את חסימת התעבורה מכתובות IP. עם זאת, קיימות שיטות נגד פרוקסי.

בפסק דין של בית המשפט בארצות הברית משנת 2013 בתיק *[[:en:Craigslist_v._3Taps|Craigslist v. 3Taps]]*, קבע השופט הפדרלי האמריקני צ'ארלס ברייר כי עקיפה של חסימת כתובות גישה מהווה הפרה של חוק שימוש לרעה והונאת מחשבים (CFAA) בגין "גישה בלתי מורשית", שעונשה פיצויים.

## ראו גם

* גישה לאינטרנט
* כתובת IP
* IPv6

## קישורים חיצוניים

## הערות שוליים

קטגוריה:אינטרנט
סם נואה

**סֶם נוּאָה** (באנגלית: **Xam Neua**, בלאית: **ຊຳເໜືອ** משמעות השם: 'ביצה צפונית'), היא בירת מחוז חואופן , בצפון מזרח לאוס. סם נואה היא אחת מהבירות המחוזיות הפחות מתוירות במדינה על ידי תיירים מערביים.

## דמוגרפיה
בעיר סם נואה מתגוררים 46,800 תושבים נכון לשנת 2000. התושבים הם בעיקר ילידי לאוס, וייטנאמים, המונג, ומעט תאילנדים. השפה השלטת היא לאית ומעט וייטנאמית והמונג . צרפתית מדוברת על ידי מיעוט התושבים כמורשת מהתקופה הקולוניאלית הצרפתית. הצרפתית נלמדת בבתי ספר ומשמשת בפרסומים ציבוריים ובממשל.
שמאל|ממוזער|280 פיקסלים|הרחוב הראשי של סם נואה
שמאל|ממוזער|280 פיקסלים|ווט פו קסאי

## חיי יום יום
סם נואה נמצא בעמק חואופן שבמחוז חואופן. בשעה 05:45 ובשעה 17:45 בכל יום מושמעות דרשות ציבוריות מרמקולים על גבי מגדל במגרש המשחקים של בית הספר, המספרות על החיים הקומוניסטיים והפילוסופיה. דרשות אלו מלוות בדרך כלל במוזיקה לאית.

## היסטוריה
אזור העיר סם נואה נחשב לאחד האזורים המופצצים ביותר בעולם. האזור הופצץ על ידי חיל האוויר של צבא ארצות הברית במהלך מלחמת הודו-סין השנייה באופן מסיבי. הצבא העממי של לאוס מצא מסתור במערות שהיו חצובות בהרים.

בסם נואה נמצא מחנה חינוך מחדש, קומוניסטי. שריד מבירת, פאת'ט לאו  צבא השחרור העממי במהלך מלחמת האזרחים הלאוסית באתר לימה 85  (LS-85), ב־11 במרץ 1968. מחנה החינוך מחדש הקומיניסט נמצא ליד המערות של הפאת לאו הנקרא מערות Viengxay.

### מערות ויאנקסיי Viengxay
מערות ויאנקסיי במחוז חואופן שבצפון מזרח לאוס הן רשת ענפה של מערות בהרי גיר. ארבע מאות ושמונים ממערות אלה שימשו את הפאת לאו במהלך מלחמת הודו-סין השנייה כדי להגן מפני הפצצות אמריקאיות.

במערות שהיו בית חולים, בית ספר, משרדי הפאת לאו, מאפיות, חנויות ואפילו תיאטרון גרו עד 23,000 איש. האזור היה ביתם של הכוחות הקומוניסטים, שלחמו בכוחות המלוכה, שבסיסם בווינטיאן. המערות שימשו למגורים ולעבודה מכיוון שחיל האוויר האמריקני הפציץ את האזור בצורה כה קשה. המקומיים מספרים כי החקלאים נאלצו לצאת לעבודתם בלילות כדי להימנע מההפצצות האמריקאיות. מערות ויגנקסיי שימשו את הקומוניסטים כמתקן כליאה של החיילים האמריקאים שנתפסו בשדות הקרב בווייטנאם מכיוון שהיה קרוב לגבול וייטנאם, כמו כן, הם שימשו גם לצורכי תמיכה לוגיסטית ופוליטית.

ממשלת לאוס מתכוונת לקדם את מתחם המערות כיעד תיירותי, בדומה למנהרות צ'י צ'י ליד הו צ'י מין סיטי בווייטנאם ולאנדרטת שדות הריגה ליד פנום פן בקמבודיה. זהו אתר יוצא דופן בכך שהוא מציע אפשרות לחקור את מחנה המפקדה של המהפכנים הקומיניסטים שנשאר שלם ברובו.

ארגון התיירות העולמי (UNWTO), הסוכנות לפיתוח הולנד ובנק הפיתוח באסיה התבקשו לעזור בפיתוח האתר לתיירים מכל העולם. תוכנית הפרויקט נערכה בשיתוף עם משרד המערות והחלה ביישום, תוך שילוט והסברים משופרים במערות.

## גאוגרפיה
העיר סם נואה ממוקמת במרחק 300 קילומטרים מבירת לאוס ויינטיאן, בעמק שנוצר על ידי הנהר נאם סאם ובגובה 1,200 מטר מעל פני הים.

## תשתיות
שלושה קילומטרים ממרכז העיר נמצא שדה תעופה אליו מגיעות טיסות מבירת לאוס ויינטיאן באופן לא סדיר.

## אמנות ותרבות
בסם נואה ממוקם המנזר וואט פו קסאי. זהו המנזר היחיד בעיר והוא מאוכלס באופן קבוע רק על ידי חמישה נזירים.

אטרקציה נוספת בעיר היא אנדרטת העצמאות שהוקמה בשנת 1979. היא ניצבת על גבעה בצפון מערב העיר.

## קישורים חיצוניים

* 
* SAM NEUA AND VIENG XAI, LAOS 
* סם נואה, באתר לונלי פלאנט 

## הערות שוליים

קטגוריה:לאוס: ערים
אנדור סירטש

**אנדור סירטש** (במקור **שוורץ**, בהונגרית: **Szirtes Andor**; וראנו, 8 במרץ 1907–1943) היה פובליציסט יהודי-הונגרי, שנספה בשואה. אישיותו, כתיבתו העיתונאית ותפקידו בהיסטוריה של המחשבה ממקמים אותו כאופוזיציונר בין לאיוש סאבו לבין בלה טאבור (הכינוי "אופו" הוא גרסה מקוצרת וסלנגית לשמה של האופוזיציה המסוימת הזו, שהייתה תנועת שמאל אנטי-קפיטליסטית ואנטי-בולשביקית בראשית שנות השלושים בהונגריה, בראשות לאיוש סאבו, פאל יוסטוס, פאל פרטוש ואנדור סירטש).

## ביוגרפיה
אנדור סירטש נולד במשפחה יהודית כבנם של מנו שוורץ ושל פאני לנדסמן. הוא סיים את לימודיו בגימנסיה למסחר ברחוב וש בבודפשט ואחר כך למד כימיה של טקסטיל בברנו. הוא היה חבר בחוג הפוליטי בשם "אגודת מיקלוש ברטה". הפרסום הראשון שלו הופיע בכתב העת "בן זמננו" (Kortárs) בשנת 1930. יצירתו הידועה האחרונה הייתה הערכים במה שכונה "האנציקלופדיה של היום" (הערכים "אריסטוקרטיה", "הפיכה", "בולשביזם", "מרכז אירופה", "לניניזם", "מלחמת אזרחים", "סינדיקליזם", "סטליניזם", "טרוצקיזם" ועוד) בעריכת זולטאן גאשפאר.

### מאמריו
עבודותיו הופיעו בכתבי העת ה"מאה שלנו", "ספ סו", והוא פרסם את מאמריו ב"פורום ההונגרי" של אותה התקופה. הביקורות השיטתיות שלו, שנכתבו בעקביות מנקודת מבט שמאלית, היו ניתוחים קיצוניים. על איכות הידע המעודכן שלו תעיד העובדה שהוא כתב את הדיווחים הראשונים בהונגרית על אסכולת פרנקפורט. המאמר הבולט שלו, שנתן פרשנות למשפטי הראווה הראשונים שהתרחשו בברית המועצות, נקרא בדרך כלל בצורה אופיינית בשם "אחרי הריאקציה התרמידורית".

תנאי החיים הקשים שלו ואחר כך מותו המוקדם מנעו ממנו להתפתח לחלוטין ובמשך עשור אחד בלבד נולדה היצירה שלו עם כישורי כתיבה מצוינים והשאירה רק כמות קטנה יחסית של טקסטים. ההיסטוריון הספרותי אנדראש לנדיאל, שחקר את יצירתו, תיאר את ביקורתו הרדיקלית של סירטש בהשראה מרקסיסטית, כנקייה מכל דוקטרינה, אנטי-סטליניסטית ומודרנית.

### מותו והנצחתו
לא ידוע תאריך ומקום מותו המדויק. הוא נלקח לשירות העבודה (עבודות כפייה לגברים יהודים עבור הצבא ההונגרי) ונעלם בחזית אוקראינה בשנת 1943.

בשנת 2015, קרן ג'רג' לוקאץ' העניקה תמיכה לבית ההוצאה לאור Syllabux להוצאת ספר המחקר שלו "ביקורת חברתית והתקדמות".

## לקריאה נוספת
* אנדראש לנדיאל: "עותק שולחני" של האנציקלופדיה של ימינו. 1998. על עבודתם של יוז'ף צ'טיני, אלק ארדדי וזולטאן גאשפאר בשם "האנציקלופדיה של היום".
* אימרה טרנצ'יני: Vulnera Hungariae. (חיבור ותקשורת דוקומנטרית על אנדור סירטש)
* פרנץ גלמבוש (מחבר): כתבי העת של לאיוש קשאק (MEK)
* פרנץ גלמבוש (מחבר): סופרים וכתבי הספ סו (1939-1936) (MEK)
* אנדור סירטש: אחרי הריאקציה התרמידורית (קטע). שנתון 2011 מתוך ההיסטוריה של תנועת העבודה הבינלאומית.
* סאבולץ' סיטה: הספד מאוחר 13 בינואר 2013 התאחדות הקהילות היהודיות בהונגריה
## הערות שוליים

קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:אישים במחנות שרות העבודה (הונגריה)
קטגוריה:נספי השואה
קטגוריה:פובליציסטים יהודים
קטגוריה:הונגרים שנולדו ב-1907
קטגוריה:הונגרים שנפטרו ב-1943
רוקו פרקצ'ין

**רוקו פרקצ'ין** (בקרואטית: **Roko Prkačin**; נולד ב-26 בנובמבר 2002) הוא כדורסלן קרואטי, המשחק בעמדת הפאוור פורוורד בציבונה זאגרב.

## קריירה
פרקצ'ין הוא בנו של כדורסלן העבר, ניקולה פרקצ'ין.

פרקצ'ין גדל במערכת הנוער של ציבונה זאגרב. בגיל צעיר מאוד החל להתבלט מעל חבריו לקבוצה. בשנת 2017, הוביל פרקצ'ין את קבוצת הנוער של ציבונה עד גיל 16 לזכייה בטורניר אליפות אירופה. פרקצ'ין סיים כקלע המוביל בטורניר וזכה בתואר השחקן המצטיין. בעונות  ו-, השתתף פרקצ'ין עם קבוצת הנוער של ציבונה בליגה האדריאטית לנוער, שם שיחק מול שחקנים אשר היו גדולים ממנו בשלוש שנים.

באוגוסט 2018, ציבונה השאילה את פרקצ'ין לק.ק. רודס מהליגה הקרואטית השנייה. בעקבות יכולתו הטובה חזר פרקצ'ין בינואר 2019 לציבונה. ב-12 בינואר 2019, ערך פרקצ'ין את הופעת הבכורה שלו בליגה האדריאטית בהפסד 68–89 לצדביטה זאגרב, כשהוא קולע 6 נקודות ומוריד 6 ריבאונדים. במהלך 5 משחקיו בליגה האדריאטית בעונת 2018/2019, העמיד פרקצ'ין ממוצעים של 2.2 נקודות, 2.0 ריבאונדים ו-0.4 אסיסטים למשחק. ב-24 בספטמבר 2020, מונה פרקצ'ין לקפטן הקבוצה, והיה לקפטן הצעיר ביותר בתולדות קבוצות הכדורסל, בגיל 17 ועשרה חודשים.

### קריירה בינלאומית
פרקצ'ין היה חלק מנבחרת קרואטיה עד גיל 17 שסיימה שביעית בגביע העולם עד גיל 17. בטורניר זה הוא העמיד ממוצעים של 12.3 נקודות, 10.9 ריבאונדים ו-1.9 חסימות למשחק.

יותר מאוחר בקיץ 2018, שיחק פרקצ'ין עם נבחרת קרואטיה עד גיל 16 שזכתה במדליית הזהב באליפות אירופה עד גיל 16 שהתקיימה בנובי סאד. במהלך שבעה המשחקים בטורניר, העמיד פרקצ'ין ממוצעים של 18.6 נקודות, 10.9 ריבאונדים, 3.7 אסיסטים ו-2.0 חסימות למשחק וזכה בתואר השחקן המצטיין ונכנס לחמישייה הראשונה של הטורניר.

ב-27 בנובמבר 2020, יום אחד לאחר יום הולדתו ה-18, פרקצ'ין ערך את הופעת הבכורה שלו בנבחרת קרואטיה במוקדמות אליפות אירופה בכדורסל 2022, בניצחון 62–79 על נבחרת טורקיה, כשקלע 6 נקודות והוריד ריבאונד אחד.

## קישורים חיצוניים

קטגוריה:כדורסלנים קרואטים
קטגוריה:כדורסלני ציבונה זאגרב
קטגוריה:כדורסלני נבחרת קרואטיה
קטגוריה:קרואטים שנולדו ב-2002
בלארוס באירוויזיון 2021

השתתפותה של **[[בלארוס באירוויזיון|בלארוס]] ב[[אירוויזיון 2021]]** הייתה אמורה להתקיים עם הלהקה גלסי זמסטה שנבחרה לייצג את המדינה, אך בעקבות פסילת השיר הראשון שנשלח, בלארוס החליטה לבסוף שלא תשתתף בתחרות.

## רקע
רשות השידור הלאומית בבלארוס, החברה הלאומית הממלכתית לטלוויזיה ורדיו (BTRC), אחראית על שידור האירוע במדינה ועל ארגון תהליך בחירת השיר. רשת השידור בחרה את השיר שייצג אותה בתחרות גם דרך בחירה פנימית וגם דרך גמר ארצי. בין השנים 2012 ל-2020 ארגן ה-BTRC גמר ארצי עבור בחירת השיר לבלארוס.

## לפני האירוויזיון
### פסילת להקת ואל
להקת ואל, שנבחרה לייצג את בלארוס באירוויזיון 2020 שבוטל, לא נבחרה לאירוויזיון 2021 בבחירה הפנימית על ידי רשת השידור, כתוצאה מרצף אירועים שקרו בעקבות ההפגנות בבלארוס.

לקראת הבחירות לנשיאות בלארוס באוגוסט 2020 ולאחריהן, חברי להקת ואל הביעו תמיכה במועמדת האופוזיציה סבטלנה טיכאנובסקאיה ותמכו בגלוי בתנועה לדמוקרטיה בבלארוס. לאחר חמישה חודשים בהם לא הופיעה בתקשורת, ואל העניקה ריאיון לפרסום עצמאי, בו אמרה כי הם לא הורשו לדבר עם התקשורת על פי החוזה וכי הם חשים שרשות השידור מזניחה אותם. במרץ 2020, במהלך שידור של התוכנית "מקאיונקה, 9" (Макаёнка, 9), אמר פרשן האירוויזיון, יבגני פרלין, כי רשות השידור הארצית בבלארוס עדיין לא אישרה את השתתפותה של ואל, מכיוון ש"יש עוד זמן לכך".

ב-25 בספטמבר 2020, יום לאחר פרסום הריאיון העצמאי, רשות השידור הבלארוסית אישרה כי ואל לא תיבחר בבחירה הפנימית לאירוויזיון 2021, ואמרה כי לצמד "אין מצפון".

### בחירת המבצע גלסי זמסטה
אמנים ומלחינים יכלו להגיש לרשות השידור את פניותיהם יחד עם הופעה חיה של שיריהם בין התאריכים 1 בינואר 2021 עד 31 בינואר 2021. ב-9 במרץ 2021 הוכרז כי להקת גלסי זמסטה נבחרה להתמודד באירוויזיון, עם שירם "Ya nauchu tebya (I'll Teach You)".

### פסילת השיר "Ya nauchu tebya"
היו קריאות לפסילת בלארוס מהאירוויזיון, בשל "הסאבטקסט הפוליטי הברור" של השיר. המפלגה העממית הליברלית בשוודיה והקרן הבלארוסית לסולידריות תרבותית קראו לפסול את בלארוס מהתחרות. כמה מקורות חדשותיים המסקרים את תחרות האירוויזיון הודיעו כי יגבילו את סיקור השיר.

ב-11 במרץ 2021 איגוד השידור האירופי הודיע כי לאחר בדיקת השיר, הם הגיעו למסקנה כי הוא לא פועל לפי כללי התחרות, בשל אופיו הפוליטי. לאחר מכן, ניתנה לרשות השידור הבלארוסית, BTRC, אפשרות להגיש גרסה מחודשת של השיר, כך שלא תכלול את האופי הפוליטי, או לחלופין לבחור בשיר אחר. באם הרשות השידור הבלארוסית לא תעשה זאת, היא תיפסל מהתחרות.

ב-13 במרץ 2021, נשיא בלארוס, אלכסנדר לוקשנקו, הודיע כי רשות השידור הבלארוסית תבחר שיר חדש במקום לשנות את מילות השיר המקורי. עם זאת, ב-26 במרץ, רשות השידור הבלארוסית הודיעה על פרישה מהתחרות.

## הערות שוליים

קטגוריה:בלארוס באירוויזיון
קטגוריה:מדינות באירוויזיון 2021
תחנת העמל

**תחנת העמל** היא אחת מהתחנות של הקו האדום כחלק מהמערכת להסעת המונים במטרופולין תל אביב. מיקומה ברחוב הרב יצחק ניסנבוים בבת ים, סמוך להיכל המשפט בת ים.

## מיקום
תחנת העמל שוכנת בדרום העיר בת ים, ממערב לשכונת קריית באבוב והיא התחנה שלפני התחנה האחרונה של הקו האדום, תחנת הקוממיות.

ממוזער|תחנת העמל בבת ים, יולי 2021.

## ראו גם
* תחבורה בבת ים

## קישורים חיצוניים

העמל
קטגוריה:בת ים: תחבורה
קטגוריה:2021 בישראל: תחבורה
קטגוריה:בת ים: מבנים
מועדון ספורט צעירי טייבה

**מועדון ספורט צעירי טייבה** (נקראת גם: **הפועל צעירי טייבה**; בערבית: **هبوعيل شباب الطيبة**) הייתה קבוצת כדורגל ישראלית מהעיר טייבה.

## היסטוריה
החל משנות ה-60 המוקדמות הייתה קיימת קבוצה בשם הפועל טייבה, שהייתה גם קבוצת הכדורגל הראשונה מן המגזר הערבי בישראל שעלתה לשחק בליגה הבכירה במשך עונה אחת. לאחר שירדה בסיום עונת הבכורה שלה, חזרה לליגת המשנה, והמשיכה להתדרדר עד שהתפרקה בשנת 2003.

בשנת 2008 הוקמה קבוצת **מועדון ספורט צעירי טייבה** (או בכינוייה "הפועל צעירי טייבה"). כבר בעונת הקמתה (2008/2009) התחילה לשחק בליגה ג' מחוז השרון, ובתום העונה החמישית של הקבוצה בליגה (2012/2013) ואף על פי שסיימה במקום ה-2 בליגה אחרי היריבה העירונית שמשון בני טייבה - שתי הקבוצות העפילו לליגה ב'.

אחרי 7 עונות נוספות בליגות ב', בסיום עונת 2019/2020 העפילה הקבוצה לראשונה לליגה א', 12 שנים מהקמתו. את עונת העלייה לליגה א' סיימה הקבוצה במקום הראשון בליגה ב' דרום א', כשעשר נקודות מפרידות בינה לבין המקום השני, והיא השיגה בעונה זו 56 נקודות ליגה ב-25 משחקים שהיוו 74.66% הצלחה. למשך רוב עונת עלייה זו התחרתה איתה קבוצת עירוני בית דגן, אותה הביסה טייבה פעמיים במשך העונה. ב-25 משחקיה בעונה זו, ניצחה הקבוצה 17 פעמים, סיימה ב-5 תוצאות תיקו והפסידה 3 פעמים בלבד (הפסד בודד בבית). כמו כן כבשה הקבוצה 77 שערים – ממוצע של יותר מ-3 שערים למשחק אחד (ולמעשה הקבוצה שכבשה את כמות השערים הגבוהה ביותר בעונה זו בליגה ב' דרום א') ובנוסף ספגה רק 24 שערים (פחות משער אחד, בממוצע, למשחק – הנתון הנמוך ביותר בליגה בעונה זו).

בעונת 2020/2021 שובצה צעירי טייבה בליגה א' צפון.בעונת 2024/2025 הקבוצה לא נרשמה לליגה ובכך פורקה.

## קישורים חיצוניים
* 
* 

## הערות שוליים

קטגוריה:קבוצות כדורגל ערביות ישראליות
קטגוריה:התאחדות הפועל: מועדוני כדורגל
קטגוריה:טייבה: ספורט
קטגוריה:קבוצות כדורגל שהוקמו ב-2008
עמיר ריטוב

**עמיר ריטוב** (1952 – 25 במרץ 2026) היה פוליטיקאי ישראלי שכיהן כראש מועצה אזורית לב השרון בשנים 2007–2024 וכיושב ראש מרכז המועצות האזוריות בשנים 2017–2019.

## קורות חיים
ריטוב נולד ב-1952, גדל והתחנך בזכרון יעקב.

נבחר לראשונה לראש מועצה אזורית לב השרון בשנת 2007, עם למעלה מ-50% תמיכה. באוקטובר 2018 נבחר שוב לתפקיד עם כ-42% מקולות הבוחרים.

בבחירות לראשות מועצת לב השרון ב־2024 הודיע שלא יתמודד ובמקומו נבחר אלי אטון.

ריטוב פעל לקדם את הקמתו של כביש 561, שאמור לחבר את כביש 2 וכביש 4.

### מרכז הרשויות האזוריות
בשנים 2017–2019 כיהן כיושב ראש מרכז המועצות האזוריות, לאחר פטירתו של יושב הראש שמואל ריפמן. בנוסף על כך, ריטוב כיהן כיושב ראש ועדת התכנון של המרכז. בזמן כהונתו, מרכז המועצות האזוריות התמודד עם מספר אתגרים תכנוניים ברחבי הארץ, במיוחד אל מול העיריות השונות. בנוסף על כך, ריטוב היה מבין המתנגדים לתשלום שכר לחברי מועצות ברשויות המקומיות. בינואר 2019 ראש מועצה אזורית מרחבים שי חג'ג' נבחר להחליפו. זוהי הייתה הפעם הראשונה ששני מועמדים התמודדו על תפקיד זה.

### פוליטיקה ארצית
בבחירות לכנסת ה-22 שהתקיימו בספטמבר 2019 ריטוב התמודד במקום ה-15 ברשימת העבודה-גשר לאחר ששוריין על ידי יושב ראש העבודה עמיר פרץ. הרשימה קיבלה שישה מושבים וריטוב לא נכנס לכנסת. בבחירות לכנסת ה-23 מוקם ריטוב במקום ה-25 ברשימת העבודה-גשר-מרצ, ושנית לא נבחר לאחר שהרשימה קיבלה 7 מושבים. לאחר הבחירות היה מתומכי כניסת העבודה לממשלה השלושים וחמש. בבחירות לכנסת ה-24 כבר לא היה מועמד לכנסת.

## חיים אישיים
ריטוב היה נשוי לאיריס, אב לארבעה ילדים, התגורר במושב חרות בגוש תל מונד, נכדם של יהושע וציפורה ריטוב, ממיסדי המושב.

גיסו הוא אלון נתיב מנכ"ל חברת עלי שלכת.

## הערות שוליים

קטגוריה:פעילי מפלגת העבודה
קטגוריה:חרות (מושב): אישים
קטגוריה:ראשי רשויות מקומיות מטעם העבודה
קטגוריה:זכרון יעקב: אישים
קטגוריה:ראשי המועצה האזורית לב השרון
קטגוריה:ישראלים שנולדו ב-1952
קטגוריה:ישראלים שנפטרו ב-2026
פסגת דגר (אנטארקטיקה)

**פסגת דגר** (באנגלית: **Dagger Peak**; מילולית: פסגת הפגיון) הוא פסגה סלעית, בעלת מדרונות תלולים, העולה בתלילות בקצה של האי ג'יימס רוס, שלמול חצי האי האנטארקטי, בארץ גרהאם שבאנטארקטיקה.

הפסגה ממוקמת בקצה המערבי של רכס קומב, בחלקו של האי המצוי בסמוך מדרום לחצי האי טריניטי (שבחצי האי האנטארקטי).

גובהה של הפסגה 90 מטרים מעל פני הים.

## היסטוריה
### גילוי ומיפוי הפסגה

אזור זה נחקר לראשונה בעונת המחקר (הקיץ האנטארקטי) 1902 - 1903, על ידי המשלחת השוודית לאנטארקטיקה בפיקודו של אוטו נורדנשלד.

הפסגה מופתה לראשונה על ידי סוקרים של סקר שטחי חסות איי פוקלנד בעונת המחקר (הקיץ האנטארקטי) 1945 - 1946.

### מקור השם

שמה של הפסגה ניתן לה בשנת 1945 על ידי סקר שטחי חסות איי פוקלנד.

השם הוא תיאורי - הפסגה בעלת המדרונות הסלעיים התלולים מזכירה פגיון.

## לקריאה נוספת

• CHRISTIAN HJORT, OLAFUR INGOLFSSON, PER MOLLER, and JUAN MANUEL LIRIO, **[https://notendur.hi.is/oi/PDF%20reprints/Hort%20et%20al%20JQS%20James%20Ross%2097.pdf Holocene glacial history and sea-level changes on James Ross Island, Antarctic Peninsula]**, JOURNAL OF QUATERNARY SCIENCE (1997) 12 (4) 259–273

• Rodney M. Feldmann, Dale M. Tshudy, Michael R. A. Thomson, **[https://decapoda.nhm.org/pdfs/10544/10544.pdf Late Cretaceous and Paleocene Decapod Crustaceans from James Ross Basin, Antarctic Peninsula]**, Memoir (The Paleontological Society), Vol. 28, Supplement to Vol. 67, no. 1 of the Journal of Paleontology (Jan., 1993), pp. 1-41 Stable URL: http://www.jstor.org/stable/1315582

## קישורים חיצוניים
* פסגת דגר באתר הסקר הגאולוגי של ארצות הברית
* פסגת דגר באתר הגאזט האנטארקטי של ממשלת אוסטרליה
* פסגת דגר באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור פסגת דגר
* פסגת דגר באתר mindat
* מחשבון מרחקים - המרחק מפסגת דגר לאתרים סמוכים

## הערות שוליים

דגר
דגר
דגר
מועדון ספורט עירוני כסייפה

180px|ממוזער|לשמאל|סמל המועדון המופיע על חולצות השחקנים
**מועדון ספורט עירוני כסייפה** (בערבית: **كسيفه البلدي**) הייתה קבוצת כדורגל ישראלית מהמועצה המקומית כסייפה. הקבוצה שיחקה בשיאה בליגה א' דרום. כסייפה היא אחת מקבוצות הכדורגל שייצגה את המגזר הבדואי בישראל.

## היסטוריה
### השנים הראשונות בליגה ג'
הקבוצה הוקמה בשנת 2013, ובעונת 2013/2014 סיימה במקום ה-11 והאחרון בליגה ג' דרום, עם 6 נקודות בלבד. בעונת 2014/2015 כסייפה סיימה בפעם השנייה במקום האחרון בליגה ג', וזאת גם לאחר שהופחתו לה 4 נקודות בתחילת העונה וסיימה עם (1-) נקודות, וללא ניצחון ליגה אחד (רק 3 תוצאות תיקו ויתר המשחקים הסתיימו בהפסד). בעונת 2015/2016 מצבה של הקבוצה השתפר, בכך שסיימה במקום ה-13 מתוך 15 קבוצות וסיימה עם 23 נקודות. בעונת 2016/2017 חל מפנה משמעותי ביכולת הקבוצה, כאשר סיימה במקום ה-3 בליגה ג' עם 40 נקודות. בעונה שלאחר מכן, 2017/2018, סיימה הקבוצה במקום ה-2 בליגה ג' עם 47 נקודות, והעפילה לפלייאוף העלייה לליגה ב', שם נפגשה בסיבוב הראשון עם מועדון כדורגל ערד, וניצחה אותה 2–4 לאחר הארכה. בסיבוב השני נפגשה כסייפה עם הפועל גדרה וניצחה אותה 2:3. בסיבוב הגמר נפגשה כסייפה עם קבוצת מועדון צעירי רהט, ניצחה אותה 0:2 ועלתה לראשונה בתולדותיה ליגה - לליגה ב' דרום ב'.

### ליגה ב'
בעונת 2018/2019 סיימה הקבוצה במקום ה-12 מתוך 16 קבוצות בליגה ב', והצליחה לבסס מעט את מעמדה בליגה. בעונת 2019/2020 אגרה הקבוצה 57 נקודות עם 79% הצלחה, וסיימה את העונה במקום השני בליגה. אולם עקב התפרצות מגפת הקורונה העולמית לא התקיים פלייאוף עלייה לליגה א'. למרות זאת, עם התפרקותה של מכבי עירוני קריית גת מליגה א' דרום, הקבוצה הבאה בתור לעלייה מבחינת ההתאחדות הייתה עירוני כסייפה, אשר לפי אחוזי הצלחה הייתה מוצלחת יותר מיריבתה התאורטית לעלייה עירוני בית דגן, שסיימה שנייה בליגה ב' דרום א' (עם 61% הצלחה), על כן עלתה רשמית כסייפה לליגה ב' ושובצה בליגה א' דרום. בקיץ 2023 לא נרשמה הקבוצה לליגה א' והודיעה כי היא חדלה מלהתקיים, עקב חובות

## קישורים חיצוניים
* 
* 

## הערות שוליים

קטגוריה:קבוצות כדורגל ערביות ישראליות
קטגוריה:התאחדות הפועל: מועדוני כדורגל
קטגוריה:קבוצות כדורגל שהוקמו ב-2013
קטגוריה:קבוצות כדורגל ישראליות שהתפרקו
קטגוריה:כסייפה
סקודה קאמיק

**סקודה קאמיק** (באנגלית: **Skoda Kamiq**) היא קרוסאובר עירוני בעלת חמישה מקומות, המיוצרת על ידי סקודה משנת 2019. הקאמיק הוצגה בתערוכת הרכב הבינלאומית של ז'נבה בשנת 2019.

## מפרט טכני
הקאמיק כוללת מנוע טורבו בנזין I4 צילנדרים בנפח 1.5 ליטרים המספק כ-150 כוחות סוס ב-5,000 סיבובים לדקה, עם תיבת הילוכים אוטומטית רובוטית כפולת מצמדים בעלת שבעה הילוכים. המכונית מאיצה מ-0 ל-100 קילומטרים לשעה בתוך 8.4 שניות ומגיעה למהירות מרבית של 212 קילומטרים לשעה.

## גרסאות
מלבד הגרסה הבסיסית במהלך השנים יצרה החברה שתי גרסאות נוספות. הראשונה, **סקודה קאמיק מונטה קרלו**, הגרסה הספורטיבית לגרסה הבסיסית, שהוצגה בתערוכת פרנקפורט בשנת 2019. השנייה, **סקודה קאמיק GT**, גרסת הביצועים הגבוהים לדגם הבסיסי המיועד לסין הכולל מנוע טורבו I4 צילנדרים בנפח 1.4 ליטרים המספק כ-150 כוחות סוס. ה-GT הוצגה בשנת 2019.

## גלריה

קובץ:Skoda Kamiq Genf 2019 1Y7A5520.jpg|סקודה קאמיק
קובץ:Skoda Kamiq GT 003.jpg|סקודה קאמיק GT


## קישורים חיצוניים

* 

## הערות שוליים

קאמיק
קטגוריה:מכוניות ספורט
קטגוריה:קרוסאובר
קטגוריה:דגמי מכוניות שהושקו ב-2019
קטגוריה:כלי רכב המיוצרים בצ'כיה
ג'ייק סטיינפלד

**ג'ייק סטיינפלד** (; נולד ב-21 בפברואר 1958) הוא שחקן ומאמן כושר יהודי- אמריקאי.

## ביוגרפיה
סטיינפלד נולד בברוקלין וגדל בלונג איילנד באזור סי גייט, הוא התחיל ללמוד בקולג' אך עזב את הלימודים על מנת מעבר ללוס אנג'לס.

במסגרת עבודתו כמאמן כושר אישי בין לקוחותיו נמנים סטיבן ספילברג והאריסון פורד אותם אימן עבור סדרת סרטי אינדיאנה ג'ונס.

ב-1979 הופיע לראשונה בקולנוע בסרט "Americathon", ב-1981 היה בתפקיד הראשי בסרט הסלאשר "Home Sweet Home", ב-1985 גילם שומר ראש בסרט "Into the Night", בין 1990–1994 שיחק בתפקיד הראשי בקומדיית המצבים "Big Brother Jake" כפעלולן לשעבר בהוליווד החוזר לבית האומנה בה גדל.

הוא דיבב בסרט ההנפשה "רטטוי".

ב-2001 ייסד את ליגת הספורט "Major League Lacrosse", תחת כהונתו של ארנולד שוורצנגר הוא היה חבר "מועצת מושל קליפורניה לספורט וכושר גופני".

הוא כתב מספר ספרים בנושא ספורט וספריו נחשבים לרבי מכר.

הוא נשוי ולו ארבעה ילדים.

## קישורים חיצוניים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:שחקני קולנוע וטלוויזיה אמריקאים
קטגוריה:שחקני קולנוע וטלוויזיה יהודים אמריקאים
קטגוריה:מדריכי כושר
קטגוריה:אמריקאים שנולדו ב-1958
אלי דדון

**אלי דדון** (נולד ב-5 במאי 1956) הוא ראש המועצה המקומית בית דגן מאז 2018. זוהי הכהונה השנייה של דדון בתפקיד לאחר שכיהן גם בשנים 1983–2012. בעבר כיהן כמנהל הכללי של מפעל הפיס.

## ביוגרפיה
נולד במושב מחסיה שבפרוזדור ירושלים. משפחתו הגיעה לבית דגן כשהיה בן חמש. הוא למד בבית ספר יסודי דתי ביישוב ובפנימיית גבעת ושינגטון. שירת בצה"ל כמפקד טנק בשריון והשתחרר ב-1977. הוא החל ללמד בתיכון ברמלה גאוגרפיה ולהדריך טיולים. במקביל למד לתואר ראשון גאוגרפיה ולימודי ארץ ישראל באוניברסיטת בר-אילן. בהמשך  השלים תואר שני במדעי המדינה ובביקורת פנימית וציבורית מאוניברסיטת בר-אילן. לקראת הבחירות המקומיות ב-1978 הקים יחד עם צעירים אחרים מבית דגן רשימה עצמאית שזכתה בבחירות בשני מושבים והוא היה לחבר מועצה. בבחירות 1983 התמודד ברשימה עצמאית מול מועמד הליכוד, והוא נבחר לראשונה לתפקיד ראש המועצה המקומית בית דגן, לאחר סיבוב שני, בגיל 28. אחר כך התמודד מטעם הליכוד, זכה 5 פעמים נוספות בבחירות וכיהן כראש המועצה במשך 29 שנים. 

בשנת 2012 מונה לתפקיד מנכ"ל מפעל הפיס. קידומו של דדון לתפקיד המנהל הכללי הוצע על ידי יושב ראש מפעל הפיס עוזי דיין. בנוסף לדדון, התמודדו על התפקיד גם האלופים במילואים איתן דנגוט ויאיר נוה, וכן יושב ראש הטוטו צחי פישביין. על מינויו של דדון לתפקיד נמתחה ביקורת, בשל היותו חבר במרכז הליכוד. בנוסף על כך, נמתחה ביקורת על שכרו החודשי הגבוה – כ-78 אלף ש"ח, וכן בנוגע לאי-סדרים נוספים. דדון פרש בשנת 2018 והוחלף על ידי עמרי לוטן.

בבחירות לרשויות המקומיות 2018 חזר לתפקיד לאחר שקיבל כ-55% מקולות הבוחרים.

בבחירות לרשויות המקומיות 2024 התמודד לקדנציה נוספת וזכה ברוב גדול עם 61.7% מהקולות.

## קישורים חיצוניים

## הערות שוליים

קטגוריה:ראשי מועצות מקומיות בישראל
קטגוריה:בית דגן: אישים
קטגוריה:מועצה אזורית מטה יהודה: אישים
קטגוריה:פעילי הליכוד
קטגוריה:בוגרי אוניברסיטת בר-אילן
קטגוריה:אנשי המושב
קטגוריה:ישראלים שנולדו ב-1956
אורית ירון

**אורית ירון** (נולדה ב-1 בדצמבר 1969) היא מנחת טלוויזיה ומדבבת ישראלית בעברה.

## ביוגרפיה

### הנחיה
ירון נמנתה בתחילת שנות התשעים בצוות מנחי ערוץ הילדים, והיא הגישה את הרצועה "להתלבש עם שש".

### דיבוב
עסקה בדיבוב, כאשר היא דיבבה את הדמויות הראשיות בסרטים "עליסה בארץ הפלאות", "פיטר פן" ו"שלגיה ושבעת הגמדים" של חברת וולט דיסני. את קטעי השירה בסרט שלגיה ביצעה לימור שפירא ולא ירון, מפני שאולפני דיסני עמדו על כך שדמותה של שלגיה תשיר בסגנון אופראי - בדומה לסרט המקורי. בנוסף היא דיבבה את הדמות הראשית של שאלתיאל קוואק בסדרה "שאלתיאל קוואק" ואף שרה את שיר הפתיחה והסיום של הסדרה, ואת דמותה של אתי בסדרה "דנבר הדינוזאור האחרון".

בשנת 1995, פרשה מעולמות ההנחיה והדיבוב, ועברה לעולמות פיתוח התוכנה. נכון ל-2024, היא מנהלת מוצר.https://www.linkedin.com/in/orit-duzy-3b7b8349

ירון נשואה ולה שלושה ילדים. מתגוררת בנס ציונה.

## פילמוגרפיה
### קולנוע
* גופי - הסרט - רוקסן
* שלגיה ושבעת הגמדים - שלגיה
* פיטר פן - וונדי דרלינג
* עליסה בארץ הפלאות - אליס
* אגדות ברווזים הסרט: אוצר המנורה האבודה - וובי ונדרקוואק
* השועל והכלבלב - ויקסי

### טלוויזיה
* שאלתיאל קוואק - שאלתיאל קוואק, שיר פתיחה וסיום
* שלום סומסום
* דנבר הדינוזאור האחרון - אתי
* חבורת הבובונים - מינו התינוק
* במצולות הים עם דלפי- דלפי
* מיקי צ'יק צ'אק ועוד- מיקי
* אצבעונית - אצבעונית

## קישורים חיצוניים

קטגוריה:מדבבות ישראליות
קטגוריה:מדבבים ישראלים
קטגוריה:מנחות ערוץ הילדים
קטגוריה:מנחי ערוץ הילדים
קטגוריה:עובדות IBM
קטגוריה:עובדי IBM
קטגוריה:מנהלות ישראליות
קטגוריה:מנהלים ישראלים
קטגוריה:ישראליות שנולדו ב-1969
קטגוריה:ישראלים שנולדו ב-1969
תחנת כ"ט בנובמבר

**תחנת כ"ט בנובמבר** היא אחת מהתחנות של הקו האדום כחלק מהמערכת להסעת המונים במטרופולין תל אביב. מיקומה ברחוב הרב יצחק ניסנבוים ורחוב כ"ט בנובמבר בבת ים. ב-18 באוגוסט 2023, עם השקת הקו האדום, נפתחה התחנה לשימוש ציבור הנוסעים.

## מיקום
תחנת כ"ט בנובמבר שוכנת בדרום העיר בת ים ממערב לשכונת רמת הנשיא.

## ראו גם
* תחבורה בבת ים

כ"ט בנובמבר
קטגוריה:בת ים: תחבורה
קטגוריה:2021 בישראל: תחבורה
קטגוריה:בת ים: מבנים
פרוי גוטיירז

**פרוילן גוטיירז** (באנגלית: **Froylan Gutierrez**; נולד ב-27 באפריל 1998) הוא שחקן וזמר אמריקאי, הידוע בזכות גילום דמותו של נולאן בסדרת הטלוויזיה "זאב צעיר" (2017) ובתור ג'יימי הנסון בסדרה "קיץ אכזרי" (2021).

## ראשית חייו
גוטיירז נולד וגדל בעיירה היילנד פארק (אנ'), טקסס הנמצאת כשישה ק"מ צפונית למרכז העיר של דאלאס. למד בתיכון בוקר ט. וושינגטון לאמנות חזותית ולאמנות הבמה (אנ') ברובע האמנויות (אנ') בדאלאס. הוא החל לשלוח קלטות אודישנים לאחר שסוכן ראה אותו בהצגה מקומית בשנת 2015. גוטיירז הוא ממוצא מקסיקני מצד אביו.

## קריירה
בשנת 2015 קיבל את תפקידו הראשון בסיטקום "בלה והבולדוגס" מבית ניקלודיאון; שם הוא גילם את דמותו של צ'רלי האגינס במשך מספר פרקים. בשנת 2016 גילם את בן היפה בסיטקום "הגולדברגים" ברשת ABC.

בשנת 2017 הוא הופיע בתור נולאן הולוואי בעונה השישית והאחרונה של סדרת הטלוויזיה "זאב צעיר" ברשת MTV. באותה שנה גילם את ג'וש במספר פרקים בקומדיית המצבים "כל יום מחדש" בהפקה של נטפליקס; הסדרה מבוססת על  ששודרה בשנים 1975–1984.

בשנת 2019 הוא שיחק בעונה השנייה של סדרת המתח העל-טבעי "קל כנוצה" של הולו.

בשנת 2021 גילם את אחת הדמויות הראשיות במותחן הנעורים של Freeform, "קיץ אכזרי" בדמותו של ג'יימי הנסון.

בשנת 2022 גילם את מייק בסרט של דיסני פלוס, "הוקוס פוקוס 2"; המשכו של הסרט המצליח מ-1993 "הוקוס פוקוס".

בשנת 2024 שיחק בתפקיד מרכזי בסרט האימה והמותחן של רני הרלין, "הזרים – חלק 1" (אנ') המהווה סרט שלישי בסדרת סרטי הזרים (אנ'). בהמשך שנה זו, אמור לשוב לתפקידו בשני סרטי המשך המתכוננים לצאת.

## חיים אישיים
ב-2 ביולי 2023, הכריז רשמית על מערכת היחסים שלו עם השחקן זיין פיליפס במסיבת גאווה בניו יורק.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:זמרים אמריקאים
קטגוריה:שחקנים להט"בים אמריקאים
קטגוריה:שחקנים הומוסקסואלים
קטגוריה:זמרים להט"בים אמריקאים
קטגוריה:אמריקאים ממוצא מקסיקני
קטגוריה:אמריקאים שנולדו ב-1998
אדלייד אירונסייד

**אדלייד אליזה סקוט אירונסייד** (באנגלית: **Adelaide Eliza Scott Ironside**; 17 בנובמבר 1831 – 15 באפריל 1867) הייתה אמנית אוסטרלית. שלושה מציוריה נתרמו לאוספים לאומיים באוסטרליה.

## ביוגרפיה
אירונסייד נולדה בסידני, בתם היחידה של ג'יימס אירונסייד, ואשתו מרתה רבקה, לבית רדמן.  היא התחנכה על ידי אמה ומגיל צעיר גילתה יכולת ספרותית, ותרמה לעיתונות גם בפרוזה וגם בשירה.

בשנת 1855 החליטה ללמוד ציור באירופה, ולקראת סוף אותה שנה נסעה עם אמה ללונדון. אמרו שהיא האמנית הראשונה שנולדה באוסטרליה שלמדה באירופה  היה לה מכתב המלצה מסר ג'יימס קלארק, דרכו פגשה את ג'ון ראסקין שגילה עניין רב בעבודתה. מלונדון אירונסייד נסעה לרומא, עבדה קשה כדי להפוך לאמנית ונשארה שם למשך שארית חייה.

בשנת 1862 איירונסייד יצגה את ניו סאות' ויילס בתערוכה הגדולה בלונדון, ושתי תמונותיה זכו לביקורות טובות מצד המבקרים. ברומא היה לה מוניטין מצוין כציירת.
ממוזער|359x359 פיקסלים|הנישואין בקאנה בגליל
אירונסייד נפטרה ברומא ב־15 באפריל 1867 משחפת. היא נקברה בלונדון בבית העלמין וסט נורווד.

למרות המוניטין הגבוה שלה ברומא, היא נשכחה במהרה במולדתה, ואין דוגמאות של עבודותיה באף אחת מהגלריות הלאומיות באוסטרליה. תמונותיה, צליינות, הנישואין בקאנה, נשלחו לאוסטרליה והושאלו לגלריה הלאומית בסידני, שם ראה אותם פרנסיס אדמס בערך בשנת 1888 מאוחסנים "במעין סככה" כי לא היה "מקום מתאים בגלריה". אדמס שיבח אותם מאוד, והציע שאפשר למצוא חדר בגלריה במלבורן להצבת תמונותיה של העלמה אירונסייד. בסופו של דבר הם מצאו בית במכללת סנט פול, אוניברסיטת סידני.

״הנישואין בקאנה בגליל״ הוצגה בגלריה לאמנות של ניו סאות' ויילס בשנת 1992. 

## קישורים חיצוניים

## הערות שוליים

קטגוריה:ציירות אוסטרליות
קטגוריה:אוסטרלים שנולדו ב-1831
קטגוריה:נפטרות ב-1867
רולף לאסגורד

**רולף לאסגורד** (בשוודית: **Rolf Holger Lassgård**; נולד ב-29 במרץ 1955) הוא שחקן קולנוע שוודי, שזכה מספר פעמים בפרס גולדבאג. הוא שיחק ביותר מ-30 סרטים וסדרות טלוויזיה.

## ביוגרפיה
רולף לאסגורד נולד וגדל באסטרסונד. בצעירותו הוא היה שחקן הוקי קרח. בשנים 1975–1978 הוא למד משחק בבית הספר במלמה. אחרי סיומה הוא נקלט בתיאטרון בלנדסקורנה שבדרום שוודיה.

בשנת 1980 רולף לאסגורד לראשונה השתתף בסרט טלוויזיה. בשנת 1982 הוא התחיל לשחק בתיאטרון בעיר יבלה. בשנת 1991 על תפקידו בסרט "Önskas" הוא היה מועמד לקבלת פרס גולדבאג, אך זכה בו רק בשנת 1992 עבור תפקיד בסרט "Min store tjocke far" וזכה בפרס נוסף בשנת 1993.

החל משנת 1993 רולף לאסגורד שיחק בסדרות טלוויזיה בלשיות שזכו להצלחה.

בשנת 2015 הוא שיחק תפקיד ראשי בסרט "A Man Called Ove" על פי ספר של פרדריק בקמן וזכה בפרס גולדבאג על תפקיד הראשי.

בשנת 2016 שיחק בסרט הנורווגי "*The Lion Woman*" המבוסס על רומן באותו שם מאת הסופר אריק פוסנס הנסן.

בשנת 2017 השתתף בסרט האמריקאי "לחיות בקטן" מאת הבמאי זוכה פרס האוסקר אלכסנדר פיין. 

בשנת 2020 שיחק בסדרה "החקירה" דרמת מתח המבוססת על סיפור אמיתי; בבימויו של הבמאי הדני מועמד פרס האוסקר טוביאס לינדהולם (אנ'). הסדרה שודרה בערוץ TV 2 הדני וברשת HBO האמריקאית. 

הוא נשוי משנת 1982 ואב לשלושה ילדים.

## קישורים חיצוניים

* 

קטגוריה:שחקני קולנוע וטלוויזיה שוודים
קטגוריה:שחקני תיאטרון שוודים
קטגוריה:בוגרי בתי ספר למשחק
קטגוריה:שוודים שנולדו ב-1955
וגה (אי, אנטארקטיקה)

[ממוזער|שמאל|250px|ארץ גרהאם הצפונית והאיים המקיפים אותה. 1. [חצי האי האנטארקטי; 2. אי ג'יימס רוס; 3. אי ד'אורוויל; 4. אי ז'וינוויל; 5. אי דאנדי; 6. אי סנואו היל; 7. **האי וגה**; 8. אי סיימור; 9. אי אנדרסון; 10. אי פולט; 11. אי לוקייר; 12. אי איגל; 13. אי יונאסן; 14. אי בראנספילד; 15. אי אסטרולב; 16. אי טאוור]]
**האי וגה** (באנגלית: **Vega Island**) הוא אי קטן בקבוצת איי ג'יימס רוס, מצפון-מערב לאי ג'יימס רוס, שלמול חופי חצי האי האנטארקטי, בארץ גרהאם שבאנטארקטיקה.

אורכו של האי 31.4 קילומטרים;

רוחבו של האי 11.11 קילומטרים.

שיא גובהו של האי 665 מטרים מעל פני הים.

מצר הרברט מפריד בין האי וגה לאי ג'יימס רוס.

האי וגה הוא אתר חשוב למחקר פליאונטולוגי. האי עשיר ביותר במאובנים יבשתיים וימיים מהתקופה שבין תקופת הקרטיקון ותקופת השלישון - התקופה שבה נכחדו הדינוזאורים.

המאובנים שנמצאו באי כוללים מאובני דרוזאורים, פלזיאוזים ומוזאורים .

## גאולוגיה

האי הוא סוג הר געש נדיר ששנוצר על ידי רצף התפרצות תלת שלבי מתחת לכיפת קרח.

## היסטוריה
### גילוי ומיפוי האי

אזור זה נחקר לראשונה בעונת המחקר (הקיץ האנטארקטי) 1902 - 1903, על ידי המשלחת השוודית לאנטארקטיקה, אשר חקרה את אנטארקטיקה בין השנים 1902 - 1904 בפיקודו של אוטו נורדנשלד.

### מקור השם

שמו של האי ניתן לו על ידי נורדנשלד.

נורדנשלד קרא לאי על שמה של הספינה וגה, אשר הייתה הראשונה שחצתה את המעבר הצפון-מזרחי בין השנים 1878–1879.

## לקריאה נוספת

• Pirrie, D. (1994), **[https://www.cambridge.org/core/journals/antarctic-science/article/abs/petrography-and-provenance-of-the-marambio-group-vega-island-antarctica/D9CE21C704F5CB277B91720B8109F3AC Petrography and provenance of the Marambio Group, Vega Island, Antarctica]**, Antarctic Science, 6(4), 517-527. https://doi:10.1017/S0954102094000775

## קישורים חיצוניים

* האי וגה באתר הסקר הגאולוגי של ארצות הברית
* האי וגה באתר הגאזט האנטארקטי המשווה SCAR של ממשלת אוסטרליה
* מפת חצי האי טריניטי

## הערות שוליים

וגה
וגה
וגה
וגה
תחנת יוספטל

**תחנת יוספטל** היא אחת מהתחנות של הקו האדום. מיקומה הוא ברחוב הרב יצחק ניסנבוים ורחוב יוספטל בבת ים. ב-18 באוגוסט 2023, עם השקת הקו האדום, נפתחה התחנה לשימוש ציבור הנוסעים.

## מיקום
תחנת יוספטל שוכנת במרכז העיר בת ים, בסמוך לקניון בת ים. התחנה משרתת את תושבי שכונות רמת יוסף, רמת הנשיא ושיכון ותיקים. בקרבת התחנה ישנן תחנות אוטובוס עם קווים המגיעים אל תוך שכונות רמת הנשיא, רמת יוסף וכן אל תחנת הרכבת בת ים - יוספטל וחולון.

## ראו גם
* תחבורה בבת ים

יוספטל
קטגוריה:בת ים: תחבורה
קטגוריה:2021 בישראל: תחבורה
קטגוריה:בת ים: מבנים
קולומבן קרי-קרי

ממוזער| קרי-קרי MC-15 באנגליה
**קולומבן קרי-קרי** (באנגלית: **Colomban Cri-cri**) הוא מטוס דו-מנועי קל אשר תוכנן ויוצר ב-1973 על ידי מהנדס האווירונאוטיקה הצרפתי מישל קולומבן.

המטוס נחשב למטוס הדו מנועי הקטן בעולם.

## מקור השם
השם **קרי-קרי** מגיע מהכינוי של כריסטין, אחת מבנותיו של קולומבן.

## עיצוב ופיתוח
קולומבן תכנן את המטוס כך שיהיה קל לבנייה ולהטסה. הקרבה של שני המנועים זה לזה, סביב מרכז המטוס, גרמה לכך שגם טייסים בעלי רישיון להטסת מטוסים חד-מנועיים בלבד יוכלו להטיסו מכיוון שאפילו אם מנוע אחד מפסיק לפעול, ההשפעה היחידה תהיה פגיעה בכושר התמרון. החופה של תא הטייס תוכננה בקפידה כדי לכוון זרימת אוויר יעילה על פני הזנב במצב זה. המטוס תוכנן כך שיהיה קל לאחסון במוסך ולנשיאה על ידי גרר, כאשר ההרכבה והפירוק שלו נמשכת כחמש דקות בלבד.

המטוס בנוי בתצורת כנף תחתית. הוא מכיל תא טייס סגור חד-מושבי, כן נסע קבוע ושני מנועים המותקנים על עמודים המחוברים לאף המטוס. המטוס עשוי מפח אלומיניום המודבק לקצף קלגצ'ל. למטוס מוטת כנפיים של 4.9 מטר ושטח כנפיים של 3.1 מ"ר. המטוס מסוגל גם לבצע אווירובטיקה במסגרת המגבלות של מטוסים דו-מנועיים.

## גרסאות
### קרי-קרי MC-12
דגם בעל מהירות שיוט של 185 קמ"ש (100 קשר) וטווח של 500 ק"מ.

### קרי-קרי MC-15
דגם מופעל על ידי שני מנועי JPX PUL 212 בחוזק 15 כוח סוס.

### קרי-קרי ג'ט MC-15
דגם המופעל על ידי שני מנועי טורבו סילון מסוג PBS VB TJ20 בחוזק 210 ניוטון (47 ליברות כוח) כל אחד

### דגמים נוספים
מטוסי הקרי-קרי הקיימים שונו לעיתים קרובות על ידי בוניהם, ויצאו מהעיצוב המקורי במידה שונה, וכתוצאה מכך הביאו ביצועים משתנים. רוב הגרסאות יכולות לשייט גם כשמנוע אחד אינו פעיל.

ביוני 2010 הציגו איירבוס, Aero Composites Saintonge ו-Greencri-cri Association גרסה חשמלית למטוס הקרי-קרי בתערוכת התעופה הירוקה בלה בורגט. שלדת המטוס המותאמת העשויה מרכיבים מרוכבים יכולה לטוס למשך 30 דקות ב-110 קמ"ש. המטוס משתמש בארבעה מנועי בראשלס חשמליים עם מדחפים מנוגדים, מה שהופך את המטוס לאחד ממטוסי ארבעת המנועים הקטנים בעולם.

ב־5 בספטמבר 2010 שברה אלקטרוויה שיא עולמי עבור מטוס המונע בסוללות פולימר ליתיום כאשר הגיעה למהירות של 262 קמ"ש בקרי-קרי עם שני מנועים חשמליים (כל אחד מייצר 25 כוחות סוס) במהלך הניסוי. החברה טענה להפחתת גרר מנוע וקירור של 46 אחוז לעומת הסדר מנועי הבעירה המקובל. 
[ממוזער| מטוס הקרי-קרי הארבע-מנועי החשמלי תחת [איירבוס A380 בתערוכת הסלון האווירי במוסקבה 2011.]]
ב 2011 המטוס נבנה מחומרים מרוכבים והופעל על ידי ארבעה מנועי בראשלס חשמליים (תוכנן על ידי איירבוס, מיוצר על ידי Aero Composites Saintonge). הגרסה שקטה מאוד ובעלת יכולות אירובטיות, בעלת יכולת לשייט במשך כ30 דקות או לבצע אירובטיקה במשך כ15 דקות.

ב-9 ביולי 2015, הגרסה החשמלית של אלקטרוויה חצתה את תעלת למאנש מספר שעות לפני האיירבוס E-Fan, והפכה למטוס החשמלי השלישי שעשה זאת. היא נמשכה על ידי מטוס אחר ולא המריאה בעצמה.   הראשון היה המקרדי סולר צ'לנג'ר בשנת 1981  והשני השתמש במנועים חשמליים המופעלים על ידי מימן.

## קישורים חיצוניים

## הערות שוליים

קטגוריה:מטוסי אווירובטיקה
קטגוריה:מטוסים קלים
קטגוריה:מטוסים לבנייה עצמית
קטגוריה:צרפת: המצאות
קוי סטיוארט

**טייסון קוי סטיוארט** (באנגלית: **Tyson Coy Stewart**; נולד ב-24 ביוני 1998) הוא שחקן וראפר אמריקאי.

## ביוגרפיה
סטיוארט נולד בקולומביה, קרוליינה הדרומית. התעניינותו במשחק החלה כשהחל לצטט שורות מסדרות טלוויזיה פופולריות. לאחר מכן הצטרף לסוכנות השחקנים "DeAbreu Modeling and Consulting" שממוקמת בקולומביה, לפני שקיבל תפקיד משחק ראשון בהפקה מקומית של המחזה "צימוק בשמש".

## קריירה
בשנת 2010, סטיוארט החל את הקריירה שלו כשגילם את קווין קינגסטון בסיטקום של רשת TBS, "Are We There Yet?". שנה לאחר מכן, זכה קוי בפרס האמנים הצעירים לשחקן המשנה הצעיר הטוב ביותר בקומדיה או דרמה על תפקידו כקווין בסדרה.  

בשנת 2011, הוא הופיע ב-12 פרקים של סדרת הטלוויזיה "The Electric Company", שם גילם את מרקוס בארנס. 

בינואר 2012 פרסם אביו של קוי, דרק סטיוארט, ספר עיון שכותרתו "המסע הבלתי סביר" המתאר את מסעו של קוי בעסקי השעשועים.

בשנת 2015, הוא גילם את התפקיד של טרוי דיקסון בסדרה המקורית של ניקלודיאון "בלה והבולדוגס". 

בשנת 2016, הוא גילם את חאווייר בסדרת האינטרנט האימה הקומית "Welcome to Howler".

באוגוסט 2017 מילא קוי סטיוארט את התפקיד הראשי בקליפ ובסרט הקצר של השיר "1-800-273-8255" של הראפר לוג'יק העוסק בסוגיות הומוסקסואליות והתאבדות. בנובמבר אותה שנה פורסם כי סטיוארט לוהק לתפקיד בסדרת הטלוויזיה "סוכני S.H.I.E.L.D.". בסוף 2018 לוהק סטיוארט לתפקיד חוזר בסיטקום של נטפליקס "מר איגלסיאס".

בשנת 2022 שיחק לצד מרגרט צ'ו בסרט הקומדיה העצמאי "I, Challenger" שביים וכתב פול בויד. 

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:ראפרים אמריקאים
קטגוריה:אמריקאים שנולדו ב-1998